Հավելված Աբովյան համայնքի ավագանու

2018 թվականի հունվարի 10-ի N որոշման

ԿԱՐԳ

ԱԲՈՎՅԱՆ ՀԱՄԱՅՆՔՈՒՄ ՏՈՆԱՎԱՃԱՌ (ՎԵՐՆԻՍԱԺ) ԿԱԶՄԱԿԵՐՊԵԼՈՒ

I. ԸՆԴՀԱՆՈՒՐ ԴՐՈՒՅԹՆԵՐ

     1. Աբովյան համայնքում տոնավաճառ (վերնիսաժ) կազմակերպում է Աբովյանի համայնքապետարանը (այսուհետ՝ կազմակերպիչ)՝ համայնքի ղեկավարի որոշմամբ՝ շաբաթ, կիրակի և օրենքով սահմանված տոնական օրերին:   
     2. Աբովյան համայնքում կազմակերպվում են սեզոնային, տոնական, մասնագիտացված, գյուղատնտեսական, ունիվերսալ և այլ տեսակի տոնավաճառներ:

II. ՏՈՆԱՎԱՃԱՌԻ ԿԱԶՄԱԿԵՐՊՈՒՄԸ

     3. Տոնավաճառ կազմակերպելու մասին որոշմամբ սահմանվում են.

1. տոնավաճառի տեսակը, գտնվելու հասցեն,
2. սկսելու և ավարտելու օրերը, աշխատանքային ժամերը,
3. տոնավաճառին մասնակցելու համար դիմելու ժամկետները,
4. տոնավաճառին մասնակցելու թույլտվության ձևը, հայտերի ներկայացման և թույլտվության ստացման կարգը,
5. տոնավաճառի կազմակերպման համար անհրաժեշտ միջոցառումներն ու դրանց իրականացման պատասխանատուները:

     4. Տոնավաճառ կազմակերպելու մասին Աբովյան համայնքի ղեկավարի որոշման վերաբերյալ հայտարարությունը տեղադրվում է Աբովյանի համայնքապետարանի պաշտոնական կայքում տոնավաճառ կազմակերպելու օրվանից առնվազն 15 օր առաջ, ինչպես նաև փակցվում է համայնքի տարբեր վայրերում:

     5. Տոնավաճառ կազմակերպելու մասին Աբովյան համայնքի ղեկավարի որոշման վերաբերյալ, դրա անցկացումից առնվազն մեկ շաբաթ առաջ, գրավոր տեղեկացվում են ՀՀ ոստիկանությունը, ՀՀ պետեկամուտների կոմիտեն, ՀՀ պետական հիգիենիկ և հակահամաճարակային ծառայությունը, ՀՀ արտակարգ իրավիճակների նախարարությունը, իսկ կախված տոնավաճառի բնույթից, նաև այլ պետական կառավարման մարմինները:   
     6. Կազմակերպչի կողմից տոնավաճառի մուտքի (մուտքերի) մոտ (բացօթյա տոնավաճառի դեպքում՝ այն մասերում, որտեղից որպես կանոն սպասվում է այցելուների առավելագույն հոսք) փակցվում է ցուցանակ՝ տոնավաճառի անվանման և անցկացման օրերի, ժամերի, կազմակերպչի հեռախոսահամարների վերաբերյալ:   
     7. Կազմակերպիչը ապահովում է տարածքում աղբամանների առկայությունը, իսկ օրվա ավարտին՝ աղբահանության կազմակերպումը, ինչպես նաև ժամանակավոր զուգարանների տեղադրումն ու աշխատանքը, եթե հարակից տարածքում հանրային զուգարաններ չկան:   
     8. Կազմակերպիչն ապահովում է իր ներկայացուցչի մասնակցությունը տոնավաճառի գործունեության ամբողջ ընթացքում: Կազմակերպչի ներկայացուցիչը՝   
     1) ըստ կազմակերպչի կողմից տրված թույլտվությունների կամ ներկայացված հայտերի հիման վրա կազմված ցուցակների գրանցում է տոնավաճառի մասնակիցներին,

     2) կատարում է մեքենաների, վաճառակետերի բաշխումը մասնակիցների միջև,

     3) հետևում է տարածքի մաքրման աշխատանքներին,

     4) կատարում է օրենքով, սույն կարգով և տոնավաճառ կազմակերպելու մասին Աբովյան համայնքի ղեկավարի որշմամբ նախատեսված այլ գործողություններ,

1. համագործակցում է տարածքի անվտանգությունը և հասարակական կարգը պահպանող մարմինների հետ:

III. ԹՈՒՅԼՏՎՈՒԹՅՈՒՆ ՍՏԱՆԱԼՈՒ ԵՎ ՏՈՆԱՎԱՃԱՌԻՆ ՄԱՍՆԱԿՑԵԼՈՒ ԿԱՐԳԸ

     9. Աբովյան համայնքում կազմակերպված տոնավաճառին մասնակցելու համար անհրաժեշտ է առնվազն 3 օր առաջ դիմում ներկայացնել Աբովյանի համայնքապետարան:

     10. Դիմումին կից ներկայացվում են տվյալներ վաճառվող ապրանքի մասին, ինչպես նաև՝

     1) ֆիզիկական անձանց համար՝ անձնագրի պատճենը,

     2) անհատ ձեռնարկատերերի և կազմակերպություններ համար՝ պետական գրանցման վկայականի պատճենը:

     11. Համայնքի ավագանու կողմից սահմանված չափով տեղական վճարը վճարելու դեպքում դիմումատուին տրամադրվում է տոնավաճառին մասնակցելու թույլտվություն:

     12. Տեղական վճարը չվճարելու կամ անհրաժեշտ փաստաթղթերը չներկայացնելու կամ թերի ներկայացնելու դեպքում, ինչպես նաև, եթե դիմումին կից նշված ապրանքի մասին տվյալները չեն համապատասխանում նախատեսված տոնավաճառի տեսակի հետ, թույլտվություն չի տրամադրվում:

     13. Թույլտվություն ստացած անձինք տոնավաճառին մասնակցելու համար ներկայանում են տոնավաճառը սկսելուց առնվազն 2 ժամ առաջ, գրանցվում և ստանում իրենց վաճառատեղերը:

     14. Գրանցվելու ժամանակ մասնակիցը պետք է իր մոտ ունենա համայքապետարանի տրված թույլտվությունը, անձնագրի (պետական գրանցման վկայականի) պատճենները, իսկ կազմակերպությունների ապրանքը վաճառողները նաև՝ լիազորագիր:

     15. Հայաստանի Հանրապետության օրենսդրության և/կամ սույն կարգի խախտման դեպքում մասնակցին կարող է արգելվել մասնակցել տոնավաճառին:

IV. ՄԱՍՆԱԿՑԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ

     16. Տոնավաճառի մասնակիցը մասնակցության իրավունքը չի կարող փոխանցել այլ անձի:

     17. Տոնավաճառի մասնակիցը՝ վաճառքի վայրում՝ չի կարող փոփոխություն կատարել (փոխել սեղանների դասավորվածությունը և այլն) առանց կազմակերպչի թույլտվության:

     18. Մասնակիցը պարտավոր է տոնավաճառը ավարտվելուց հետո մաքրել իրեն հատկացված վաճառատեղը, աղբը և մնացած ապրանքը հանել, տարածքը բերել նախկին տեսքի:

     19. Տոնավաճառում առևտուր իրականացնելիս մասնակիցը պետք է ապրանքի վրա փակցնի համապատասխան գնապիտակներ:

     20. Վաճառողը առևտուրն իրականացնում է Հայաստանի Հանրապետության օրենսդրության և սույն կարգի հիման վրա: